Мәңгелеккә китеп барды...

	Эх, кеше язмышлары, гомер агышлары! Бигрәк тә аянычлы булалар шул кайчакта. Бөтен Россия татарларын ду китереп биетүче, танылган җырчыларның моңына кушылып уйнаучы, Татарстан, Россия, чит ил киңлекләрен гизеп, татар моңын дөньяга тараткан гармунчыбыз Рөстәм Вәлиевка 29 октябрьдә 55 яшь тулган булыр иде... 	 Гомере кыска булды шул, арабызда юк инде хәзер. Ләкин ул үзе, аның көйләре, аның якты истәлеге безнең  күңелләрдә яши. Шуңа да шушы көннәрдә Казанда гөрләтеп Рөстәм Вәлиевнең юбилеен уздырачаклар, анда танылган артистлар, дәрәҗәле кунаклар катнашачак. Самарадан да туганнары барачак, әлбәттә, Самара гармунчысы Мидхәт Әминов та анда булачак.  Биш ел элек, Рөстәм Вәлиевнең  илле яшьлеген уздырганда да нәкъ шулай булган иде бит. Ерак араны якын итеп Казанга абыйсын котларга барган энесе - пародист һәм биюче Ринат Вәлиев сәхнәгә чыкты. Беренче фразаларыннан ук халык елмаеша башлады – кунакка Леонид Ильич килгән икән: “Мне Рустам сказал: “Я, Леонид Ильич, мечтаю покорить Казань! Но я ему не поверил. И ошибся! Самарский мишарин все-таки покорил Казань! Яшәсен Казан! Яшәсен Рөстәм Вәлиев! Яшәсен Леонид Ильич Брежнев”, - дип көлдергән иде. Ләкин көлке эш түгел икән ул, Казанны яулап алу. Рөстәм Казан консерваториясенә укырга баргач, яшәргә - урыны, ашарга  ашы булмаган кәннәре дә булгалый. Консерватория классында, филармония сәхнәсендә баш астына Гали гармунын куеп йоклаган төннәре күп була аның. Ә хәзер карагыз инде, Самара мишәре Казанның иң дәрәҗәле сәхнәсендә иң танылган артислар арасында солтан булып йөри. Ләкин бу киная түгел, бу утыз еллык тырыш хезмәт, бихисап юллар, йокланмаган төннәр, ашалмаган ашлар нәтиҗәсе. Юбилей юңаеннан ТНВ каналына биргән интервьюда танылган татар җырчысы Илһам Шакиров Рөстәм Вәлиев турында болай дип сөйләгән иде: 
	Эльвира РӘФЫЙКОВА	
Бердәмлек

	№ --- | 21.10.2016	


